પાણી ભરાવાના કારણે અંધેરી સબવે, દાદર સહિત કેટલાય વિસ્તારોમાં ટ્રાફિકમાં ફસાયેલા લોકોને કલાકો સુધી રાહ જોવી પડી હતી. બુધવારે વરસાદ નહીં પડતા લોકોને રાહત થઈ હતી, પરંતુ ગુરુવારથી ફરીથી મુશળધાર વરસાદ ચાલુ થઈ જતાં જનજીવન ખોરવાઈ ગયું હતું. આજ સવારથી પણ વરસાદને કારણે જનજીવન અસ્તવ્યસ્ત થઈ ગયું હતું. શુક્રવારે ૭૦ મી.મી. થી લઈને ૧૦૩ મી.મી. સુધી વરસાદ નોંધાયો હતો. અલીબાગથી લઈને દહાણુ વચ્ચે જુદા જુદા વિસ્તારોમાં આ વરસાદ નોંધાયો હતો. અત્યાર સુધીમાં મુંબઈમાં ૬૮૦ મી.મી. વરસાદ નોંધાયો છે અને હવામાન વિભાગનું અનુમાન છે કે જુલાઈના અંત સુધીમાં ૭૯૯.૭૦ મી.મી. જેટલો વરસાદ થઈ શકે છે.